5 หุ้นพลังงานร่วงหนัก! เซ่นราคาน้ำมันดิบ WTI ทรุดกว่า 8% สู่ระดับ 53.95 ดอลลาร์/บาร์เรล
5 หุ้นพลังงานร่วงหนัก! เซ่นราคาน้ำมันดิบ WTI ทรุดกว่า 8% สู่ระดับ 53.95 ดอลลาร์/บาร์เรล
5 หุ้นพลังงานร่วงหนัก! เซ่นราคาน้ำมันดิบ WTI ทรุดกว่า 8% สู่ระดับ 53.95 ดอลลาร์/บาร์เรล
2 ส.ค. 2562

ผู้สื่อข่าวรายงานว่า ณ เวลา 10.14 น. ราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC อยู่ที่ระดับ 57.75 บาท ลบ 2.50 บาท หรือ 4.15% สูงสุดที่ระดับ 59.75 บาท ต่ำสุดที่ระดับ 57.50 บาท ด้วยมูลค่าการซื้อขาย 1.44 พันล้านบาท
ด้านราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ระดับ 130 บาท ลบ 5 บาท หรือ 3.70% สูงสุดที่ระดับ 133.50 บาท ต่ำสุดที่ระดับ 129 บาท ด้วยมูลค่าการซื้อขาย 1.21 พันล้านบาท
ส่วน บริษัท ปตท. จำกัด (มหาชน) หรือ PTT อยู่ที่ระดับ 46.75 บาท ลบ 0.50 บาท หรือ 1.06% สูงสุดที่ระดับ 46.75 บาท ต่ำสุดที่ระดับ 46.50 บาท ด้วยมูลค่าการซื้อขาย 571.70 ล้านบาท
อีกทั้งราคาหุ้น บริษัท ไทยออยล์ จำกัด (มหาชน) หรือ TOP อยู่ที่ระดับ 66.50 บาท ลบ 2.25 บาท หรือ 3.27% สูงสุดที่ระดับ 67.50 บาท ต่าสุดที่ระดับ 66.25 บาท ด้วยมูลค่าการซื้อขาย 328.47 ล้านบาท
เช่นเดียวกับราคาหุ้น บริษัท พีทีจี เอ็นเนอยี จำกัด (มหาชน) หรือ PTG อยู่ที่ระดับ 19.10 บาท ลบ 0.30 บาท หรือ 1.55% สูงสุดที่ระดับ 19.40 บาท ต่ำสุดที่ระดับ 18.40 บาท ด้วยมูลค่าการซื้อขาย 500 ล้านบาท
โดยปัจจัยที่ส่งผลให้ราคาหุ้นกลุ่มพลังงานปรับตัวลดลงวันนี้ เนื่องจากราคาน้ำมันปรับตัวลดลงอย่างหนัก โดย WTI ร่วงเกือบ 8% และ Brent ร่วงราว 7% รวมถึงตัวเลขจากสถาบันจัดการด้านอุปทานของสหรัฐ (ISM) ภาคการผลิตของสหรัฐฯก็ออกมาแย่กว่าที่คาด ส่วนของญี่ปุ่น, ยุโรป และจีน ก็หดตัวอยู่ ทำให้ตลาดที่อิงเศรษฐกิจโลกปรับตัวลงมากในวันนี้
อนึ่งสัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลงเกือบ 8% เมื่อคืนนี้ (1 ส.ค.) หลังจากประธานาธิบดีโดนัลด์ ทรัมป์ ขู่ว่าจะเรียกเก็บภาษีนำเข้าสินค้าจากจีนเพิ่มขึ้นอีก 3 แสนล้านดอลลาร์ ซึ่งทำให้นักลงทุนกังวลว่าข้อพิพาทการค้าระหว่างสองประเทศจะส่งผลกระทบต่อเศรษฐกิจโลกและความต้องการใช้น้ำมัน นอกจากนี้ ตลาดยังได้รับแรงกดดันจากรายงานของสำนักงานสารสนเทศด้านการพลังงานของรัฐบาลสหรัฐ (EIA) ซึ่งระบุว่า การผลิตน้ำมันของสหรัฐเพิ่มขึ้นในสัปดาห์ที่ผ่านมา
สัญญาน้ำมันดิบ WTI ส่งมอบเดือนก.ย. ร่วงลง 4.63 ดอลลาร์ หรือ 7.9% ปิดที่ 53.95 ดอลลาร์/บาร์เรล
สัญญาน้ำมันดิบเบรนท์ส่งมอบเดือนต.ค. ดิ่งลง 4.55 ดอลลาร์ หรือ 6.99% ปิดที่ 60.50 ดอลลาร์/บาร์เรล
 